«Den fjerde veggen» vant prisen for årets revy under revykavalkaden 2017, og *Budstikka*s revypris.
**Nadderudrevyen** er en år skolerevy ved Nadderud videregående skole. 

I 2017 ble forestillingen «Den fjerde veggen» kåret til årets beste skolerevy under Revykavalkaden. Dette var første gang Nadderudrevyen vant denne prisen.

2007 - «Like a virgin - nå sprekker vi hinna»
---------------------------------------------

Nadderudrevyen 2007 fikk 500 kr i premie for beste nynorsk innslag blant skolerevyene i Bærum.

2008 - «Discovery»
------------------

Nadderudrevyen 2008 «Discovery» hadde hovedfokus på reising, men inkluderte et par «running jokes» for å binde forestillingen sammen. Denne revyen ble godt tatt i mot og høstet karakteren 5 hos *Aftenposten*.

2009 - Fra sandslott til jellyshot
----------------------------------

Nadderudrevyen 2009 tok den med på en reise gjennom 13 års skolegang. Revyen fikk ros for gode ideer og sammenheng gjennom forestillingen. Revyen endte opp med karakteren 4 fra Aftenposten og karakteren 5 fra *Budstikka*.

2010 - «Hva hvis...»
--------------------

Nadderudrevyen 2010 ble kalt «Hva hvis...» og hadde åpenbart et undrende tema. Revyen var ikke blant de beste og fikk karakteren 3 av både *Budstikka* og *Aftenposten*.

2011 - «2 x 45 pluss tillegg»
-----------------------------

Nadderudrevyen 2011 la grunnlaget sitt ved å ha to konkurrerende lag, som tilslutt publikum skulle få være med å velge en vinner blant. De fikk skryt for å ha velskrevne tekster om dagsaktuelle samfunnstemaer fra ende til annen. Revyen høstet flotte kritikker med terningkast 6 fra *Budstikka*, men en litt mer beskjeden 4 fra *Aftenposten*.

2012 - «Skadefryd er ingen dyd»
-------------------------------

Nadderudrevyen 2012 var en høygare[*klargjør*] og fikk gode tilbakemeldinger fra publikum, og ikke minst gode kritikker fra avisene. Både *Budstikka* og *Aftenposten* ga revyen en sterk 5.

2013 - «Se på meg»
------------------

Nadderudrevyen 2013 handlet om et fremtidig samfunn der alle higer etter oppmerksomhet, og alle vil være i rampelyset. Fra *Budstikka* fikk denne revyen terningkast 5, mens den fra *Aftenposten* høstet terningkast 4.

2014 - «Trådløs»
----------------

Etter at Nadderudrevyen i mange år fikk høre av kritikerne at de manglet en rød tråd, valgt de i 2014 å ha jakten på den røde tråden som tema for revyen. Denne revyen fikk karakteren 4 av både *Aftenposten* og *Budstikka*.

2015 - «Er det innafor?»
------------------------

Nadderudrevyen 2015 skulle flytte grensene og tråkke litt utenfor den kjente og kjære komfortsonen. Revyen var veldig bra, og fikk god respons, men siden temaet nettopp var å krysse grensene, synes anmelderne at sketsjene burde vært enda drøyere. Ellers fikk revyen topp tilbakemeldinger. Danserne ble trukket fram, og brillierte virkelig i denne revyen, som resulterte i 5 fra *Budstikka* og 4 fra Aftenposten.

2016 - «Pingvinenes marsj»
--------------------------

Temaet i Nadderudrevyen 2016 var flokkmentalitet, vennskap og tilhørighet. Revyen hadde en tydelig rød tråd, med blant annet en gjennomgående sketsj med en flokk pingviner. Nadderudrevyen 2016 fikk 6 av Budstikka og 5 av Aftenposten.

2017 - «Den fjerde veggen»
--------------------------

«Den fjerde veggen» er et teaterbegrep fra blant annet Ibsens teater som omtaler det abstrakte skillet mellom scene og publikum. Revyen prøver å bryte ned denne veggen, noe de lykkes med. Revyen fikk for første gang terningkast 6 av *Aftenposten* og 5 av *Budstikka*. Den ble også kåret til «Årets skolerev» under Revykavalkaden, og vant *Budstikka*s revypris.

2018 - «Gode råd og tips»
-------------------------

Dette årets Nadderudrevy er proppfull av råd og tips i hvordan man skal klare seg bedre gjennom hverdagen med enkle tak.

2019 - «Når jeg blir stor»
--------------------------

"Når jeg blir stor" tar opp et evigvarende tema om hva man skal jobbe med som eldre. MÅ man ha en bachelorgrad? Hva skjer om man får klamydia? Vet du hva du vil bli? Dette året fikk revyen mye skryt fra Budstikka for det egenkomponerte bandnummeret av revyens bandsjef.

2020 - «21st century»
---------------------

Vi er nå i år 2020 – en femtedel inn i det 21. århundre. Hva har egentlig skjedd siden år 2000? Hva var historien bak orderudsokken? Hva var den egentlig årsaken til finanskrisen? Hvorfor hadde vi "live, love, laugh" på veggen i 2012?

Og hva vil skje videre? Lander vi på Mars? Hvem er verdensledere i 2070? Klarer vi å håndtere flere fylkesreformer?

Referanser
----------

1. 1 2  «Nadderudrevyen er kåret til årets beste». *Aftenposten*. Besøkt 29. mars 2017.
2. ↑  «God tur». *Osloby*. Arkivert fra originalen 13. april 2016. Besøkt 3. mars 2016.
3. ↑  «Kunne kuttet mer». *Osloby*. Arkivert fra originalen 13. april 2016. Besøkt 3. mars 2016.
4. ↑  «Se sketsjer fra Nadderudrevyen». *www.budstikka.no*. Besøkt 3. mars 2016.
5. ↑  «Nadderudrevyen "Hva hvis.."». *www.budstikka.no*. Besøkt 3. mars 2016.
6. ↑  «Blir aldri morsom». *Osloby*. Arkivert fra originalen 13. april 2016. Besøkt 3. mars 2016.
7. ↑  «Konkurransen er i gang på Nadderud». *www.budstikka.no*. Besøkt 3. mars 2016.
8. ↑  «Treig førsteomgang». *Osloby*. Arkivert fra originalen 8. desember 2015. Besøkt 3. mars 2016.
9. ↑  «Nadderudrevyen 2012 - Skadefryd er ingen dyd - anmeldelse». *Aktiv I Oslo.no*. Arkivert fra originalen 4. mars 2016. Besøkt 3. mars 2016.
10. ↑  «Nadderudrevyen: Skadefryd med energi på scenen». *www.budstikka.no*. Besøkt 3. mars 2016.
11. ↑  «Tåler å ses på». *www.budstikka.no*. Besøkt 3. mars 2016.
12. ↑  «Bærums mange ansikter». *Osloby*. Arkivert fra originalen 8. desember 2015. Besøkt 3. mars 2016.
13. ↑  «Finner tråden, mister poengene». *Osloby*. Arkivert fra originalen 16. april 2016. Besøkt 3. mars 2016.
14. ↑  «Danserne spratt ut av godteposen i Nadderudrevyen». *www.budstikka.no*. Arkivert fra originalen 5. mars 2016. Besøkt 3. mars 2016.
15. ↑  «Helt innafor på Nadderudrevyen». *Osloby*. Arkivert fra originalen 29. februar 2016. Besøkt 3. mars 2016.
16. ↑  «Pingvinenes seiersmarsj». *www.budstikka.no*. Arkivert fra originalen 2. mars 2016. Besøkt 4. mars 2016.
17. ↑  «Nadderudrevyen blir aldri kjedelig». *Osloby*. Arkivert fra originalen 2. mars 2016. Besøkt 4. mars 2016.
18. ↑  «Nadderudrevyen 2017 harselerer med Aftenpostens anmeldere – og belønnes for det». *Aftenposten*. Besøkt 28. februar 2017.
19. ↑  «Nadderud møtte slett ikke veggen». *www.budstikka.no* **(norsk)**. 27. februar 2017. Arkivert fra originalen 28. februar 2017. Besøkt 28. februar 2017.
20. ↑  «Nadderudrevyen vant Budstikkas revypris med fake news og humor». *www.budstikka.no* **(norsk)**. 7. april 2017. Besøkt 7. april 2017.